**תעשיית המזון מן החי** – הרצאה 2017

שקופית 1: **יסמין+גלעד**
להציג את מטרתינו – להביא למודעות לגבי מצבם של בעלי החיים בתעשיות השונות. נסביר את ההשלכות המוסריות, בריאותיות, אקולוגיות.

**\*\*\* לבקש בתחילת ההרצאה שאת השאלות אנשים ישמרו לסוף, ונענה על הכל \*\*\***

שקופית 2: **יסמין+גלעד**
להקריא את המשפט בכיתה, להגיד שבסופו של דבר הכל מסתכם בבחירה אישית ומושכלת. ההרצאה יכולה להשאיר באנשים את הרצון לא להתעלם יותר מן האמת ולפעול למען הפסקת הסבל, ויכולה לעשות ההפך. נבקש מכולם להתנתק לשעה וחצי מכל הדעות שלהם לגבי טבעונות, לוותר על האגו, הציניות, ופשוט להקשיב. חיים תלויים בזה, והבחירה בידינו.

שקופית 3: **גלעד**
להסביר על סדר גודל תעשיית המזון בארץ – כ300 מיליון בעלי חיים נרצחים מידי שנה בארץ ישראל. כמיליון כל יום. להסביר שלמרות שאנו המדינה עם האוכלוסייה הכי טבעונית (יותר מ5%), אנו במקום הרביעי בעולם בצריכת בשר לנפש (86 ק"ג בשר לשנה).

שקופית 4,5,6,7,8 – תעשיית הביצים: **יסמין**
נקודות שצריך לעבור עליהן ולהסביר:

* (4) להסביר שביצה יוצאת מאותו חור אשר בו יוצאת גם הצואה של התרנגולת. בתוך הביצה יש חיידקי צואה. בשביל להוריד סיכון לנוכחות חיידקים אלו משרד הבריאות והחקלאות אסרו לשטוף ביצים לפני שיווקם לצרכנים, מה שבפועל לא קורה, וכל החיידקים נכנסים פנימה.
* (4) גריסת 15 אלף אפרוחים ביום – זכרים בריאים, נקבות פגומות.
* (4) כלובי סוללה: כלובים בהן התרנגולות לא יכולות לזוז ולפרוש כנפיים. צפיפות איומה – בכלוב אחד דחוסות עד 9 תרנגולות. עומדות על גדר תיל אלכסונית ומכאיבה כל חייהן.
* (4) לאחר שנתיים של ניצול מסיבי, כאשר התרנגולות לא יכולות לעמוד בעומס ותפוקת הביצים שלהן יורדת יחשמלו את כל הלול למוות וישלחו לשחיטה.
* (4) בתעשייה זו נוקטים בפרקטיקות של החשכה, הארה, הרעבה והצמאה ע"מ לקבל רווח מקסימלי של תפוקת ביצים.
* (5) קטימת מקור בברזל מלובן – כ800 מעלות, ללא חומרי אלחוש והרדמה.
* (5) עיוות גנטי כתוצאה מ"השבחה גנטית". גורם לעיוותים וגידולים רבים אצל בעלי החיים. להסביר שהתעשייה משתמשת ב\*כולם\* לשחיטה. גם תרנגולים עם גידולים סרטניים.
* (6) התרנגולות בתעשיית הביצים עברו "השבחה גנטית" ע"מ להטיל כ300 ביצים בשנה – בטבע רק 12. דבר זה גורם לנפילת צינור ההטלה שלהן ומחסור בסידן.
* (6) להוסיף – בטבע, במקרה שתרנגולת מטילה ביצה שאינה הופרתה היא אוכלת אותה בשביל להחזיר לעצמה את הערכים התזונתיים הנדרשים לה – חלבון וסידן, ללא זה המערכת החיסונית שלה קורסת.
* (7) פורמלין – חומר לשימור גופות. בתעשיית הביצים, לאחר הטלת הביצים שומרים את הביצים עם פורמלין בהתאם ובהנחיית החוק.
* לקשר בשקופית זו את התמונות לפרקטיקות.
* (8) צינור ההטלה של התרנגולת יצא החוצה כתוצאה מהטלה מוגברת ומאסיבית.
* (8) ערימות של צואה, רמה תברואתית ירודה ביותר.

שקופית 9,10,11 – תעשיית בשר העוף: **גלעד**

* (9) בתעשיית בשר העוף גורסים כל יום כ14 אלף אפרוחים פגומים מידי יום (בנוסף ל15 אלף בתעשיית הביצים). בסה"כ 29 אלף.
* (10) תנאי ההובלה לשחיטה קשים מאוד וכרוכים בצפיפות רבה, אלימות והמתנה ארוכה מאוד בכל מזג אוויר שהוא לרגע הגואל במשחטות.
* (10) מתוך 230 מיליון תרנגולים הנשחטים בשנה בישראל, כ18 מיליון ימותו עוד לפני רגע השחיטה.
* (11) מהנדסים את אפרוחי התרנגולות להתנפח תוך 40 יום למשקל של כ3 ק"ג, פי כמה וכמה מגודלם הטבעי בגיל זה.
* (11) את אפרוחי ההודו מהנדסים להתנפח תוך 4 חודשים למשקל של כ16 ק"ג – לפחות פי שלושה ממה ששקלו לפני עשרות שנים.
* (11) "השבחה" גנטית זו גורמת לנכויות, פציעות, דלקות ומחלות בעופות. אין דרך לטפל בכך מלבד להחזיקם חיים עד רגע השחיטה ע"י הזרמת אנטיביוטיקה למקורות השתייה של התרנגולים.

שקופית 12,13,14,15,16 – תעשיית הדגים: **יסמין**

* (12) למרות שאנשים רבים חושבים שדגים לא חשים כאב, הם כן!
* (13) **להקריא את התמונה על המחקרים שמצאו כי דגים חשים כאב בדיוק כמו יונקים, ורק לאחר מכן לדבר על הפרקטיקות.**
* (14) בתעשיית הדגים ישנן בריכות דגים אשר מצב הצפיפות והזיהום שם בלתי נתפס. הדגים סובלים מצפיפות ופציעות רבות, ומתים לרוב מחנק, דלקות, מחלות ופציעות.
* (14) בבריכות הדגים ישנו שימוש רחב נרחב בתרופות ואנטיביוטיקה בכדי לשמר את הדגים עד לרציחתם.
* (15) מכיוון שהזכרים גדלים מהר יותר מהנקבות, לתעשייה יותר משתלם להפוך באופן מלאכותי את כל הנקבות לזכרים, על ידי הכנסת הורמונים למזון הדגים. על טובת הדגים - לא חושבים בתעשייה.
* (16) בתעשיית הדגים שולפים מן הימים והאוקיינוסים בכל שנה טריליוני דגים בכל העולם בעזרת רשתות ענק אשר לוכדות גם דיג לוואי – דוליפינים, צבי ים, כרישים, לוויתנים ועוד. רשתות אלו גורפות מן הקרקעית את כל היצורים הימיים והופכות את הים למדבר. בעקבות דיג יתר, מחקרים מעריכים כי עד שנת 2048 האוקיינוס יהיה נקי מדגה.

שקופית 17,18,19,20,21 – תעשיית החלב: **יסמין**

* (17) לשאול את הכיתה – מה לא בסדר בתמונה. לתת להם לעשות את הקישור לבדם.
* (18) להסביר לכיתה את הפרקטיקה ע"י סרטון בלי מראות קשים – סרטון של הפרדת עגל מאימו. **להודיע לכיתה על מה הסרטון.**
* (19) בתעשיית החלב אונסים פרים במכוני הרבעה ע"מ לקחת להם את הזרע.
* (19) מחדירים יד עם מזרק המכיל זרע ע"מ לעבר את הפרה באופן מלאכותי. תהליך זה נקרא "הזרעה" – שם מכובס בדיוק כמו "המתה" של אפרוחים, "עקידה" של בעלי חיים.
* (19) הפרה תהיה בהריון 9 חודשים – בדיוק כמו בני אדם, ותייצר חלב במהלך הריונה בשביל העגל שלה.
* (20) בתעשיית החלב, חוטפים את התינוקות לאחר פחות מחצי שעה מרגע ההמלטה.
* (20) הזכרים נשלחים לכלוב בו לא יוכלו לזוז בכלל או לשכב, ולאחר חודשים ספורים ישלחו לשחיטה כאשר הם עדיין תינוקות.
* (20) הנקבות יועברו לכלוב עד גיל שנה, ומגיל שנה ואילך יהפכו לשפחות חלב, וכל חייהן יחיו תחת הפרקטיקה של ההזרעה-הריון-חטיפה-חליבה. לאחר 5 שנים, שגופן יקרוס ולא יוכלו לשאת יותר בעומס, ישלחו הפרות כ"הוקרת תודה" לבתי המטבחיים.
* (20) פרקטיקות נוספות בהן משתמשים בתעשיית החלב: צריבת מספרים, גדימת קרניים ללא אלחוש, יצרית הפרעות גנטיות הגורמות לעטיני ענק שיספקו עשרות ליטרים של חלב ביום.
* (20) מרבית הפרות סובלות מדלקות עטין קשות, נשאיות של סרטן הדם ובת השחפת.
* (20) כל בעל חיים בתעשיית החלב, אמהות וצאצאים, ישלחו לשחיטה תוך ארבעה חודשים עד 5 שנים אף על פי שתוחלת חייהם בטבע יכולה להגיע ל20-25 שנה.
* (21) להסביר לכיתה את התמונה, להוסיף שבשבועות האחרון רפתנים ישראלים התגאו בכך שהפרות הישראליות הגיעו לכ70 ליטר ביום.

שקופית 22,23,24 – תעשיית הבשר: **גלעד**

* (22) בתעשיית הבשר עובדים לרוב עם תעשיית החלב, פרט לגידולים מקומיים.
* (22) חצי מהיקף הבשר הטרי בארץ מגיע מן המשלוחים החיים – עליהם נרחיב בהמשך.
* (22) בתעשיית הבשר ישנו שימוש באלימות ובשוקרים חשמליים לזירוז בעלי החיים לכל אורך מסעם. השימוש בשוקרים ואלימות גורם לבע"ח לפחד וחרדה גדולה.
* (22) בתעשיית הבשר, כמו בתעשיית החלב, ישחטו רוב בעלי החיים בגיל צעיר מאוד – כשנה, כאשר באופן טבעי הם יכולים לחיות שנים רבות.
* (23) אזהרת תמונה קשה.
* (24) להסביר תא עקידה מהו.

שקופית 25,26– המשלוחים החיים: **גלעד**

* (25) להודיע לכיתה שנצפה בסרטון על גיבור – העגל שנלחם על חייו. **הסרטון ללא תמונות קשות.**
* (26) כפי שהוזכר קודם, חצי מהיקף ה"בשר הטרי" בארץ הינו מהמשלוחים החיים.
* (26) במהלך המשלוחים החיים, נדחסים בין 100 ל600 אלף טלאים ועגלים באוניות ומטוסים מאוסטרליה ואירופה במטרה לשחוטם בארץ.
* (26) המסע בשביל בעלי החיים קשה מאוד – שלושה שבועות שהם מתבוססים בשתן ובצואה של עצמם, מתעוורים מאדי האמוניה אשר יוצאים מהשתן והצואה, סובלים מרעב וצמא.
* (26) במהלך המסע, עגלים חולים ומתים נזרקים לים במהלך המסע.

שקופית 27,28 – אוכלים את כדור הארץ: **גלעד**

* (27) להסביר על זיהום האוויר, זיהום מים, כריתת יערות, פליטת גזי חממה.
ללחוץ על המצגת בשביל להוסיף את המשפט "אבל מה הקשר??", לשאול את התלמידים אם הם יודעים.
לאחר מכן ללחוץ שוב על המצגת להופעת התמונה של מאמר "צילו הארוך של משק החי" של האו"ם:
* (27) בשנת 2006 פרסם האו"ם דו"ח הקובע שתעשיית המזון מן החי זהו המפגע האקולוגי הגדול ביותר. תעשיית משק החי אחראית לכ18% מזיהום הסביבה בכל העולם, בהשוואה מול כל כלי התחבורה בעולם אשר אחראים רק לכ13% מכלל הזיהום.

לאחר מכן בשנת 2009, ארגון סביבתי גדול מאוד עם חוקרים בינלאומיים טוען שדו"ח האו"ם מסולף וכנראה ניסה למזער נזקים. הארגון טוען שתעשיית משק החי מרסקת את העולם מבחינה אקולוגית ואחראית ל51% מזיהום הסביבה (כריתת יערות, זיהום מים, זיהום אוויר)

* (27) 20% מיערות הגשם נכרתו מן השורש, 91% מיערות האמזונס שהושמדו מ1970 בוראו לצרכי מרעה (סויה, תירס).
* (28) להסביר על בזבוז משאבים מובנה, מה הכוונה.
* (28) אאוטרופיקציה – שינוי בבתי הגידול.

שקופית 29,30,31,32 – מה נאכל במקום?: **יסמין**

* (29) להציג את הסרטון. **להודיע שזה סרטון על המגוון העצום של אוכל טבעוני**.
* (31+32) להסביר שיש מגוון עצום של אוכל שממנו אפשר להשיג את כל הערכים התזונתיים שאנו צריכים ע"מ לקיים אורח חיים בריא. חלבון, סידן, ברזל.

שקופית 33 – "אז, מה עושים עכשיו?": **יסמין וגלעד**

* להסביר על אתגר 22, פרוייקט איך לעבור לטבעונות. להסביר שהקדמה שלנו כאנושות אשר חייבת ללכת יד ביד עם שאר היצורים החיים נמצאת במעבר לטבעונות, ששם בריא יותר, מוסרי יותר, אקולוגי יותר. להוסיף שבישראל קל מאוד להיות טבעוני, יש למעלה מ6000 מוצרים טבעוניים מסומנים ועוד הרבה שלא מסומנים.
* לחלק פלאיירים של "קירות שקופים", "אתגר 22+".